เรื่องร้องเรียน (ถนน,ป้าย,ร้องเรียน,กีดขวาง,ความปลอดภัย) วันที่ 2023-09-04 08:22:52 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034719

ขอให้จัดสรรเจ้าหน้าที่ดำเนินการตีเส้นแถบห้ามจอด (สีขาว-แดง ,สีขาวเหลือง) และ ติดตั้งป้ายห้ามจอดหรือขับขี่รถยนต์ และรถจักรยานยนต์บนบาทวิถี บริเวณถนนเพชรเกษม แขวงบางแคเหนือ เขตบางแค กรุงเทพมหานคร เนื่องจากผู้ร้องพบเห็นว่า พื้นที่ดังกล่าวมีเส้นแถบห้ามจอด (สีขาว-แดง) ที่มีลักษณะซีดจาง และในบางจุดไม่มีการตีเส้นแถบห้ามจอด (สีขาว-แดง) ผู้ร้องพบว่า มีประชาชนบางกลุ่มขับขี่รถจักรยานยนต์บนบาทวิถี พบเห็นจำนวนทั้งหมด 2 แห่ง ได้แก่ แห่งที่ 1 บริเวณอาคารจอดแล้วจร 2 สถานีหลักสอง ตั้งแต่ซอยเพชรเกษม 47 ไปจนถึงซอยเพชรเกษม 47/2 จุดสังเกต ซอยดังกล่าวจะอยู่ฝั่งตรงข้ามกับห้างสรรพสินค้าเดอะมอลล์ไลฟ์สโตร์ บางแค โดยตั้งแต่ซอยเพชรเกษม 47 ไปจนถึงซอยเพชรเกษม 47/2 เป็นระยะทางประมาณ 500 เมตร พบว่า เส้นแถบห้ามจอด (สีขาว-แดง) มีลักษณะซีดจาง และ แห่งที่ 2 บริเวณทางลงจาก MRT หลักสอง ซึ่งจะมี 2 ฝั่ง ทั้งทางด้านซ้ายและด้านขวา ซึ่งทางด้านซ้ายจะมีคอนโด ชื่อ The Parkland เพชรเกษม และทางด้านขวา บริเวณทางลงจะมีร้านจำหน่ายสินค้า ชื่อร้าน จุ๊บจุ๊บ ,ร้านสห 35 ฟาร์มาซี ,ร้าน KW 1,000 และมีสถานที่จำหน่ายเสื้อผ้า ชื่อ บางแคพลาซ่า ซึ่งบริเวณทางลงจากอาคารจอดแล้วจร 2 สถานีหลักสองทั้งสองฝั่ง ไม่มีเส้นแถบห้ามจอด (สีขาว-แดง) และถัดจากทางลงจาก MRT หลักสอง จะมีป้ายหยุดรถประจำทาง ด้านหน้าป้ายเขียนว่า หลักสอง พลาซ่า ซึ่งบริเวณดังกล่าว จะมีเส้นแถบห้ามจอด (สีขาว-เหลือง) มีลักษณะซีดจาง และ ขอให้มีการติดตั้งป้ายห้ามจอดหรือขับขี่รถยนต์ และรถจักรยานยนต์ บนบาทวิถี หรือ ติดตั้งแท่งเหล็ก เพื่อป้องกันรถจักรยานยนต์สัญจรบนบาทวิถี บริเวณป้ายหยุดรถประจำทางดังกล่าว เนื่องจากผู้ร้องเกรงว่าจะก่อให้เกิดอันตรายแก่คนที่เดินผ่านบริเวณ พบเห็นมาเป็นระยะเวลาประมาณ 7 ปีแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ดำเนินการตีเส้นแถบห้ามจอด (สีขาว-แดง ,สีขาวเหลือง) และติดตั้งป้ายห้ามจอดหรือขับขี่รถยนต์ และรถจักรยานยนต์บนบาทวิถียังบริเวณ เพื่อบรรเทาความเดือดร้อน และเพื่อป้องกันการเกิดอุบัติเหตุ 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata